ኣብ ኣየናይ ጕባኤ እየን ሃገራት ኤውሮጳ ንኣህጉር ኣፍሪቃ መቓቂለንኣ?
ጥንታዊ ታሪኽ ኤርትራ ዓሚቚ ሱር ዘለዎ ብምዃኑ፡ እዚ ኣብ መላእ ሃገር ማለት ኣብ ሰሜን፡ ደቡብ፡ ምብራቕን ማእከልን ብፍላይ ከኣ ኣብ ሮራ ሓባብ፡ ሮራ ባቕላ፡ ድባርዋ፡ ቆሓይቶ፡ መጠራን ኣዱሊስን ዝካየድ ዘሎ ኵዕታ ቅርሲታት ቅድሚ ልደተ ክርስቶስን ድሕሪኡን ዝነበረ ምልክታትን ስልጣነታትን ኣግሂዱ ኣሎ።
ዘመናዊ ታሪኽ ኤርትራ ሃገራት ኤውሮጳ ንኣህጉር ኣፍሪቃ ካብ ዝመቓቐሉሉ ጕባኤ በርሊን (1884- 1885) እዩ ዝጅምር። ኤርትራ ኣብ ትሕቲ’ቲ ብሰራዊት ኪዳን ዝተሳዕረ ፋሽስታዊ መግዛእታዊ ስርዓት ኢጣልያ ካብ 1890 ክሳዕ 1941 እያ ከም ሃገር ተቐልቂላ። ካብ 1941 ክሳዕ 1951 ድማ ኣብ ትሕቲ ምምሕዳር እንግሊዝ ኣትያ። ኢጣልያ ብመሰረት ስምምዕ ሰላም ፓሪስ (1947) ግዝኣታታ ዝነበራ ሃገራት ኣፍሪቃ ምስ ለቐቐት፡ ንህዝቢ ኤርትራ ሕጋዊ ናይ ርእሰ ውሳነ መሰሉ ክጥቀም እንተ ትገድፎ፡ ኤርትራ ካብተን ቀዳሞት ናጻ ዝወጻ ሃገራት ኣፍሪቃ ምዀነት ነይራ።
ጕባኤ በርሊን